Ministru kabineta noteikumu projekta

„Kārtība, kādā zemes īpašniekiem vai lietotājiem nosakāmi to zaudējumi apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītiem būtiskiem postījumiem un minimālās aizsardzības pasākumu prasības postījumu novēršanai ”

**sākotnējās ietekmes novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Kārtība, kādā zemes īpašniekiem vai lietotājiem nosakāmi to zaudējumi apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītiem būtiskiem postījumiem un minimālās aizsardzības pasākumu prasības postījumu novēršanai” (turpmāk-noteikumu projekts) izstrādāts saskaņā ar Sugu un biotopu aizsardzības likuma 4.panta 6.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas Saeima 2015.gada 8.oktobrī pieņēma grozījumus Sugu un biotopu aizsardzības likumā (turpmāk – Grozījumi), mainot deleģējumu Ministru kabinetam izdot noteikumus par kārtību, kādā zemes lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās nepieciešamo aizsardzības pasākumu prasības postījumu novēršanai. Ar grozījumiem ir papildinātas pārejas noteikumu prasības, saskaņā ar kurām Ministru kabinetam līdz 2016.gada 1.janvārim jāizdod noteikumi, ar kuriem nosaka kārtību, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās nepieciešamo aizsardzības pasākumu prasības postījumu novēršanai. Ministru kabinetam pieņemot noteikumu projektu un stājoties spēkā attiecīgajiem noteikumiem, spēku zaudē Ministru kabineta 2007.gada 20.novembra noteikumi Nr.778 „Kārtība, kādā zemes lietotājiem nosakāmi to zaudējumu apmēri, kas saistīti ar īpaši aizsargājamo nemedījamo un migrējošo sugu dzīvnieku nodarītiem būtiskiem postījumiem” (turpmāk - noteikumi Nr.778).Sugu un biotopu aizsardzības likuma 10.pants paredzēja zemes īpašniekiem un pastāvīgajiem lietotājiem tiesības saņemt no Latvijas vides aizsardzības fonda līdzekļiem kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem. Sugu un biotopu aizsardzības likums ir vairākkārtīgi grozīts, nosakot Pārejas noteikumos, ka kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem neaprēķina un neizmaksā 2009.,2010.,2011., 2012. un 2013.gadā. Latvijas Republikas Satversmes tiesa (turpmāk – Satversmes tiesa) 2013.gada 16.augustā ierosināja lietu „Par Sugu un biotopu aizsardzības likuma pārejas noteikumu 8.punkta atbilstību Latvijas Republikas Satversmes 1.un 105.pantam”. Satversmes tiesa 2014.gada 19.martā pieņēma spriedumu lietā Nr.2013-13-01 „Par Sugu un biotopu aizsardzības likuma pārejas noteikumu 8.punkta atbilstību Latvijas Republikas Satversmes 1.un 105.pantam” (turpmāk – spriedums).Satversmes tiesa spriedumā atzina, ka apstrīdētā norma noteic pamattiesību nesamērīgu ierobežojumu. Līdz ar to apstrīdētā norma neatbilst tiesiskās paļāvības principam un attiecīgi tā neatbilst Latvijas Republikas Satversmes 1. un 105.pantam. Tomēr Satversmes tiesa ņēma vērā, ka apstrīdētās normas atcelšanai nevar piešķirt vispārēju atpakaļvērstu spēku. Tiesiskās stabilitātes un skaidrības saglabāšanai piemērots risinājums ir apstrīdētās normas atcelšana tikai attiecībā uz SIA „Sātiņi-S”. Attiecībā uz SIA „Sātiņi-S” apstrīdētā norma atzīta par spēkā neesošu no tās pieņemšanas brīža. Pēc sprieduma pasludināšanas SIA „Sātiņi-S” tika aprēķināta un izmaksāta kompensācija.Kompensācijas 2015.gadā izmaksāja saskaņā ar noteikumiem Nr.778, kas zaudējuši spēku 2016.gada 1.janvārī.Noteikumu projektā lietoti termini „zemes īpašnieks” un „zemes lietotājs” atbilstoši Sugu un biotopu aizsardzības likuma 10.panta pirmajai daļai, kas noteic, ka gan zemes īpašniekiem, gan zemes lietotājiem ir tiesības saņemt kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem. Minētie termini Sugu un biotopu aizsardzības likumā tika iekļauti ar 2015.gada 8.oktobra likumu „Grozījumi Sugu un biotopu aizsardzības likumā”. Atbilstoši likuma „Grozījumi Sugu un biotopu aizsardzības likumā” 1.pantam visā Sugu un biotopu aizsardzības likumā vārdi „zemes īpašnieks un pastāvīgais lietotājs” (attiecīgā locījumā) aizstāti ar vārdiem „zemes īpašnieks vai lietotājs” (attiecīgā locījumā) un vārdi „zemes lietotājs” (attiecīgā locījumā) - ar vārdiem „zemes īpašnieks vai lietotājs” (attiecīgā locījumā). Tādējādi 2015.gada 8.oktobra likums “Grozījumi Sugu un biotopu aizsardzības likumā” pēc būtības paredzēja, ka arī Sugu un biotopu aizsardzības likuma 4.panta 6.punktā termins „zemes lietotājs” tiek aizstāts ar vārdiem „zemes īpašnieki vai lietotāji” (attiecīgajā locījumā), taču redakcionālu vai citu iemeslu dēļ tas netika izdarīts. Termins „zemes lietotājs” savā visplašākajā nozīmē ietver arī terminu „zemes īpašnieks”. Noteikumu projektā izmantot tikai vienu no šiem terminiem nebūtu korekti, jo zemes īpašnieks ne vienmēr ir zemes faktiskais lietotājs, un savukārt zemes lietotājs ne vienmēr ir zemes īpašnieks, bet ir, piemēram, zemes nomnieks. Arī 2015.gada 8.oktobra likuma „Grozījumi Sugu un biotopu aizsardzības likumā” anotācijā ir skaidrots, ka kompensācijas par īpaši aizsargājamo un nemedījamo sugu un migrējošo sugu dzīvnieku nodarītajiem būtiskiem postījumiem izmaksā personai, kura faktiski izmanto zemi, un tā ne vienmēr ir zemes īpašnieks. Ņemot vērā, ka likums papildināts ar nosacījumu, ka zemes īpašnieks vai lietotājs ir tiesīgs saņemt kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, ja tas ir veicis nepieciešamās aizsardzības prasības, lai postījumus novērstu, Ministru kabinetam tiek dots deleģējums noteikt minimālās prasības labāko pieejamo aizsardzības pasākumu ieviešanai.Noteikumos Nr.778 zaudējumu noteikšanai augkopībā tika izmantota formula, kurai nepieciešamie dati tika iegūti pārbaudē dabā, maršrutā ik pēc 5 metriem izvērtējot parauglaukumu. Postījumu novērtēšanas maršruta kopgarums 1 ha nedrīkstēja būt mazāks par 640m (attiecīgi 6,40 km, ja jāvērtē 10 ha platība). Šī metodika neļāva objektīvi izvērtēt postījumus visās lauksaimniecības kultūras attīstības stadijās. Par agrā pavasarī nodarītiem postījumiem aprēķini tika veikti pirms ražas novākšanas, kad attiecīgo kultūru būtiski bija ietekmējuši citi apkārtējās vides faktori (piemēram, medījamie zīdītāji). Zaudējumu aprēķinu metodika būtiski atšķīrās no metodikas, kas tiek pielietota attiecībā pret medījamo dzīvnieku nodarītajiem postījumiem un ir noteikta ar Ministru kabineta 2014.gada 26 maija noteikumiem Nr.269 „Noteikumi par medījamo dzīvnieku nodarīto zaudējumu noteikšanu un medību koordinācijas komisijām”.Līdzšinējā kārtība zaudējumu apmēru noteikšanai akvakultūrai tika balstīta uz kompensācijas pieprasītāja sniegto informāciju par putnu skaitu, putnu uzturēšanās ilgumu, zivju realizācijas cenu. Aprēķinu formulā izmantotais parametrs „zivju patēriņš kilogramos vienam īpatnim” nav objektīvs rādītājs, jo putns vienas dienas laikā varēja tikt uzskaitīts vairākās vietās. Tas, ka informācija par putnu skaitu bija iesniedzama līdz 15.oktobrim, ierobežoja iespēju saņemt kompensācijas ar jūras kraukļu rudens migrācijas laikā nodarītajiem postījumiem. Kompensācija nepienācās par lielā baltā gārņa, ķīru un ūdru postījumiem.Noteikumu projekts paredz: 1) kārtību, kādā zemes īpašniekiem vai lietotājiem nosakāmi zaudējumu apmēri augkopībā, akvakultūrā, lopkopībā un biškopībā par būtiskiem postījumiem, ko nodarījuši īpaši aizsargājamo nemedījamo un migrējošo sugu dzīvnieki. Izmantota labākā pieejamā informācija par sugām, kas nodara postījumus un šo postījumu raksturu, aptverot visas nozares, kur zaudējumu nodarīšanas iespēja ir vislielākā. Augkopība un akvakultūra ir tās cilvēka saimnieciskās darbības nozares, kurās zaudējumus nodara migrējošo putnu sugas. Savukārt īpaši aizsargājamā suga-lācis nodara postījumus biškopībai. Taču ir iespējama varbūtība, ka lācis var nodarīt zaudējumus arī lopkopībā. Lāču skaitam Latvijā un reģionā kopumā ir vērojama pieaugoša tendence, kas var izraisīt pieaugošu konfliktsituāciju skaitu-postījumus bišu dravās un uzbrukumus lauksaimniecības dzīvniekiem. Citās nozarēs šādi būtiski zaudējumi nav paredzami;2)tiek noteikts minimālais zaudējumu apmērs (viena minimālā mēnešalga), arī minimālā zemes vienības (0,05 ha) vai dīķa platība (0,1 ha), lai būtu iespējams postījumus konstatēt, novērtēt un aprēķināt zaudējumu apmēru. Savvaļas sugu zīdītāju un putnu sugu klātbūtne ir neizbēgama praktiski jebkurā cilvēka saimnieciskajā darbībā izmantotajā vietā, ja vien tā nenotiek norobežotā vidē; 3) periodi kuros tiek nodarīti postījumi saistīti ar sugu ekoloģiskajām prasībām un paradumiem. Ņemts vērā, ka putnu migrācija notiek pavasara sezonā un rudens sezonā, kad arī tiek nodarīti būtiskākie postījumi un to, ka vienā un tajā pašā zemes vienībā pavasara periodā var tikt audzēts viens kultūraugs, bet rudenī jau cits-paredzēta iespēja pieteikt kompensāciju katrā no sezonām (divas reizes gadā).Akvakultūrā zaudējumus nodara sugas, kas uzturas un barojās cauru gadu (ūdrs), gan migrējošās sugas, kas ligzdo un barojas visu uzturēšanās laiku (zivju ērglis, jūras ērglis, ķīri, gārņi un jūras kraukļi) gan sugas, kuru īpatņu skaits krasi pieaug rudens migrācijas laikā (jūras krauklis) un uzturēšanās ilgums nav paredzams. Tādēļ paredzēts kompensāciju pieteikt reizi gadā, tad kad ir visplašākā zivjēdāju putnu sugu skaita klātbūtne un attiecīgi arī lielākie postījumi. Lāču postījumu lopkopībai vai biškopībai nav iespējams precīzi prognozēt. Tie būs atsevišķi gadījumi, kas katrs ir izvērtējams. Lāča došanās ziemas guļā neizslēdz iespēju, ka atsevišķi lāči dažādu iemeslu dēļ var būt arī aktīvi ziemas periodā un radīt draudus ieziemotām bišu saimēm un lauksaimniecības dzīvniekiem to novietnēs. Tādēļ kompensāciju par postījumiem biškopībā un lopkopībā pieprasa par ikreizējiem nodarītiem postījumiem;4) minimālos aizsardzības pasākumus zaudējumu novēršanai augkopībā, akvakultūrā, lopkopībā un biškopībā. Atbilstoši Sugu un biotopu aizsardzības likumam, kompensāciju par postījumiem ir tiesības saņemt tikai tādā gadījumā, ja ir veikti nepieciešamie aizsardzības pasākumi to novēršanai un, izmantojot savas zināšanas, spējas un praktiskās iespējas, ir ieviestas saudzīgas ekoloģiskās metodes, lai zaudējumus novērstu vai samazinātu. Aizsardzības pasākumu mērķis ir, neapdraudot dzīvnieku veselību un nekaitējot apkārtējai videi, pēc iespējas samazināt zaudējuma apmēru. Pie šādiem pasākumiem pieskaitāmi tādi pasākumi, kā teritorijas norobežošana (žogi, elektriskie gani), ganāmpulku apsargāšana (suņi), putnu atbaidīšana u.c. ekoloģiskas metodes postījumu novēršanai; 5) pieteikuma iesniegšanas kārtību Dabas aizsardzības pārvaldē un dokumentus, kas pievienojami pieteikumam; 6) tā kā akvakultūras nozarē paredzētās kompensācijas izmaksājamas saskaņā ar Komisijas 2014. gada 27. jūnija Regulas (ES) Nr.717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – regula Nr.717/2014) nosacījumiem, bet lauksaimniecības nozarē saskaņā ar Komisijas 2013.gada 18.decembra Regulas (ES) Nr.1408/2013 par Līguma par Eiropa Savienības darbību 107. un 108.panta piemērošanu *de minimis* atbalstam lauksaimniecības nozarē (turpmāk- regula Nr.1408/2013), noteikumu projekts papildināts ar regulas Nr.717/2014 un regulas Nr.1408/2013 nosacījumiem.Noteikumos iekļauta prasība iesniegt Dabas aizsardzības pārvaldē iesnieguma formu, kas nepieciešama *de minimis* atbalsta saņemšanai. Ieļauta atsauce uz regulas Nr.717/2014 un regulas Nr.1408/2013 normām; 7) zaudējumu novērtēšanai izveidot komisiju un iespēju nepieciešamības gadījumā pieaicināt neatkarīgus ekspertus. Ekspertus plānots pieaicināt no tādām institūcijām kā “Latvijas Lauku konsultāciju un izglītības centrs” (augkopība, lopkopība), institūta “Silava” (plēsēji), institūta “BIOR” (zivis), sugu un biotopu jomas eksperti (putni, zīdītāji), biškopības nozares eksperti (bites). Lai konstatētu postījumus nodarījušo dzīvnieku sugu, var nepietikt ar valsts institūciju un pašvaldības kompetenci, un var būt nepieciešamība pieaicināt ekspertu, kuram jāsedz izdevumi, kas saistīti ar viņa darbu un izbraukumu uz īpašumu. Eksperta pieaicināšana, arī gadījumos, kad to pieaicinās komisija, ir iesniedzēja interesēs, lai atbilstoši un pamatoti tiktu noteikts kompensācijas apmērs. Šāda prasība pēc iespējas samazinās nepamatotu iesniegumu iesniegšanas gadījumus, jo, ja nodarītie zaudējumi ir būtiski, izdevumu apmaksa par eksperta darbu ir samērīga attiecībā pret iegūtās kompensācijas apmēru, kas ir daudzkārt lielāka. Identiska prasība iesniedzējam segt eksperta izdevumus ir noteikta Ministru kabineta 2014.gada 26.maija noteikumu Nr.269 „Noteikumi par medījamo dzīvnieku nodarīto zaudējumu noteikšanu un medību koordinācijas komisijām” 6.punktā;8) augkopībā nodarīto zaudējumu novērtēšanai un apmēra aprēķināšanai izmantot formulu, kurā aprēķinos tiek izmantots attiecīgās kultūras bruto seguma izmaksas par iepriekšējo gadu, saistībā ar platību, kurā postījumi nodarīti. Šāda pieeja jau izmantota citos ministru kabineta noteikumos, nosakot medījamo dzīvnieku nodarīto zaudējumu apmēru augkopībā. Tādējādi plānots būtiski atvieglot postījumu vietas apsekošanai nepieciešamo darba apjomu, salīdzinājumā ar noteikumos Nr.778 noteikto un praksē līdz šim pielietoto metodiku, vienlaikus tiek paredzēta iespēja pieteikt kompensāciju divas reizes gadā;9) akvakultūrai nodarītos zaudējumus noteiks pēc piecu būtiskāko zivjēdāju putnu (gārņi, jūras krauklis, ķīri, zivju ērglis, jūras ērglis) un ūdra klātbūtnes, ņemot vērā dīķu platību, kurā šīs sugas sastopamas un nodara postījumus. Tiek izmantota objektīvāka aprēķinu formula. Tiek samazināts slogs iesnieguma iesniedzējam, jo nav nepieciešams uzskaitīt putnus un dienas, kuras tie pavada akvakultūras uzņēmumā; 10) zaudējumu apmēru lopkopībai un biškopībai noteikt pēc attiecīgā lauksaimniecības dzīvnieka vai bišu saimes bojā ejas vai nepieciešamības to likvidēt, izmantojot bruto seguma izmaksas par iepriekšējo gadu;11) noteikt lēmuma pieņemšanas kārtību par kompensācijas piešķiršanu, ņemot vērā regulas Nr.717/2014 un regulas Nr.1408/2013 nosacījumus vai atteikumu piešķirt kompensāciju, lēmuma apstrīdēšanas kārtību;12) vienai iestādei – Dabas aizsardzības pārvaldei veikt kompensāciju administrēšanu, pārņemot no Valsts vides dienesta īpaši aizsargājamo nemedījamo sugu un migrējošo sugu dzīvnieku nodarīto postījumu novērtēšanu un zaudējumu apmēra noteikšanas funkciju un no Latvijas vides aizsardzības fonda administrācijas - pārņemt lēmumu pieņemšanu un šo kompensāciju izmaksu;13) novērst neefektīvas, darbietilpīgas un grūti pārbaudāmas zaudējumu novērtēšanas metodikas izmantošanu, kas tika pielietotas augkopībai un akvakultūrai atbilstoši noteikumiem Nr.778.Lai nodrošinātu pieteikumu kompensācijas saņemšanai, kas tikuši iesniegti līdz šo noteikumu spēkā stāšanās dienai izskatīšanu, ievērojot Administratīvā procesa likuma 15.panta 12.daļu, noteikumu projektā ir ietverts noslēguma jautājums, paredzot, ka šo iesniegumu izskatīšanai tiek piemērotas Noteikumu Nr.778 normas, ciktāl tās nav pretrunā ar Sugu un biotopu aizsardzības likumu.  |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrijaDabas aizsardzības pārvalde |
| 4. | Cita informācija | Ekspertu iesaistīšana sarežģītos vai strīdīgos kompensācijas pieprasījuma gadījumos ļaus izvairīties no kļūmēm, kas varētu rasties gadījumos, kuros grūti noteikt postījumus nodarījušo sugu. Piemēram, postījumu gadījumā lopkopībā var rasties situācijas, kurās ļoti svarīgi noteikt sugu (vilks, lūsis, lācis, suns utt.), jo uz medījamajām sugām-vilks un lūsis attiecināmi Ministru kabineta 2014.gada 26.maija noteikumi Nr.269 „Noteikumi par medījamo dzīvnieku nodarīto zaudējumu noteikšanu un medību koordinācijas komisijām”. Tāpat augkopībā iespējami postījumi, ko nodara medījamās dzīvnieku sugas. Eksperta specifiskās zināšanas papildus komisijas locekļu profesionālajām zināšanām ļaus identificēt iespējamos gadījumus, kuros var tikt mēģināts ļaunprātīgi veicināt rašanos (piemēram, pievilināt putnus ar zemas dīgtspējas vai mazvērtīgiem graudiem, (barību) postījumu nodarīšanai tuvākajā apkārtnē) vai mākslīgi radot pazīmes par kādas sugas klātbūtni (piemēram, novietojot ūdra ekskrementus un barības atliekas kā liecības ūdra klātbūtnei).Dabas aizsardzības pārvaldei, kuras amatpersona pieņems lēmumu par kompensācijas piešķiršanu vai atteikumu, nav elektroniski pieejama grafiskā informācija par zemes vienību, ko satur zemes robežu plāns. Dabas aizsardzības pārvaldei tiek nodrošināta elektroniska pieeja tikai tekstuālai kadastra informācijai, no kuras var redzēt konkrētā zemesgabala zemes lietojuma veidu sadalījumu un platības, bet ir nepieciešama grafiskā informācija par zemes vienības novietojumu un zemes lietošanas veidu sadalījumu zemes vienībā. Katra zemes īpašnieka rīcībā ir zemes robežu plāns, un zemes robežu plāna kopijas iesniegšana neuzliek zemes īpašniekam nesamērīgu slogu. Zemes īpašnieka vai lietotāja interesēs ir lai Dabas aizsardzības pārvalde pēc iespējas ātrāk var organizēt pārbaudi dabā un pieņemt lēmumu. Lauku atbalsta dienesta rīcībā esošā informācija par lauku blokiem var kalpot kā papildu informācija, bet nevar tikt uzskatīta par pamatojuma dokumentu. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tiešā veidā skar tos zemes īpašniekus vai lietotājus, kuru darbība (augkopība, akvakultūra, lopkopība vai biškopība) var tikt ietekmēta no īpaši aizsargājamo nemedījamo sugu un migrējošo sugu dzīvnieku būtiskiem postījumiem.  |
| 2. | Tiesiskā regulējuma ietekme uz tautsaimniecību un administratīvo slogu | Kompensāciju izmaksa par īpaši aizsargājamo nemedījamo un migrējošo sugu dzīvnieku nodarītajiem postījumiem pozitīvi ietekmēs tautsaimniecību. Preventīvu aizsardzības pasākumu veikšana var būtiski mazināt vai vispār novērst potenciālos zaudējumus. Dabas aizsardzības pārvaldei kompensāciju par īpaši aizsargājamo nemedījamo un migrējošo sugu dzīvnieku nodarītajiem postījumiem administrēšana radīs papildu administratīvo slogu un papildu administratīvās izmaksas, savukārt Valsts vides dienestam un Latvijas vides aizsardzības fonda administrācijai, kuras atbilstoši noteikumiem Nr.778 līdz šim administrēja šo kompensāciju izmaksu, administratīvais slogs samazināsies. |
| 3. | Administratīvo izmaksu monetārs novērtējums | Dabas aizsardzības pārvaldes administratīvās izmaksas gadā -56 684,36 *euro*. Administratīvo izmaksu monetārs novērtējumskompensāciju par īpaši aizsargājamo nemedījamo sugu un migrējošo sugu dzīvnieku nodarītiem būtiskiem postījumiem administrēšanai:C = (f x l) x (n x b) + i + d, kurC – administratīvās izmaksas gadā;f – finanšu līdzekļu apjoms, kas nepieciešams, lai nodrošinātu projektā paredzētā kompensāciju administrēšanas pienākuma izpildi (stundas samaksas likme);l – laika patēriņš, kas nepieciešams, lai veiktu projektā paredzētā 1 iesnieguma izskatīšanu – veiktu pārbaudi dabā un sagatavotu dokumentus, kurus paredz projekts;n – subjektu skaits, uz ko attiecas projektā paredzētās prasības (Pārvaldes amatpersonu skaits, kuras nodrošinās projektā paredzētā kompensāciju administrēšanas pienākuma izpildi); b – cik bieži gada laikā veiks projektā paredzēto kompensāciju administrēšanas pienākumu (iesniegumu skaits);i – biroja uzturēšanas izdevumi kompensāciju administrēšanas pienākuma izpildei (biroja tehnika, datortehnika, kancelejas preces, elektroenerģija u.c.);d – autotransporta izmantošanas izdevumi projektā paredzētās pārbaudes dabā veikšanai **C** = (4,76 x 24) x (4 x 109) + 4482,08 + 2393,64 = 114,24 x 436 + 4482,08 + 2393,64 = 49 808,64 + 4482,08 + 2393,64 = **56** **684,36 EUR**, kur:**f** – 4,76 EUR/h: amatpersonas vid. mēnešalga = 800 EUR;darba dienu skaits vid. mēnesī = 21 darba diena;nostrādāto stundu skaits 1 darba dienā = 8 h;stundas samaksas likme = 800 / (21 x 8) = 4,76 EUR/h**l** – 24 h:laika patēriņš, kas vid. nepieciešams 1 pārbaudes veikšanai dabā = 8 h (1 darba diena);laika patēriņš, kas vid. nepieciešams komisijas darba organizēšanai un dokumentu (pārbaudes akts ar kartoshēmu, vēstules, informācijas pieprasījumi un informācijas pārbaude, lēmums) sagatavošanai, izskatot 1 iesniegumu = 16 h (2 darba dienas);kopā = 8 + 16 = 24 h**n** – 4 amatpersonas:Projektā paredzēto kompensāciju administrēšanas pienākumu veiks Dabas aizsardzības pārvaldes teritoriālās struktūrvienības – Vidzemes reģionālā administrācija, Pierīgas reģionālā administrācija, Kurzemes reģionālā administrācija un Latgales reģionālā administrācija. Plānotais nodarbināto skaits ikvienā no minētajām struktūrvienībām: 1 amatpersona.**b** – 109 reizes gadā:Atbilstoši projektam kompensāciju ir tiesības saņemt vienu reizi gadā, tādējādi projektā paredzētais kompensāciju administrēšanas pienākums jāveic tik reizes, cik ir saņemto personu iesniegumu skaits. Atbilstoši Latvijas vides aizsardzības fonda administrācijas mājaslapā pieejamajam publiskajam pārskatam par 2008.gadu tajā izmaksāta kompensācija 109 personām. 2009.-2014.gadā kompensāciju izmaksa netika veikta.**i** – 4482,08 EUR:biroja uzturēšanas izdevumi (biroja tehnika, datortehnika, elektroenerģija u.c.) = 2,57 EUR/h; biroja uzturēšanas izdevumi dokumentu sagatavošanai, izskatot 1 iesniegumu = 2,57 x 16 h = 41,12 EUR;biroja uzturēšanas izdevumi dokumentu sagatavošanai, izskatot 109 iesniegumus = 41,12 x 109 = 4482,08 EUR**d** –2393,64 EUR:1 pārbaudes dabā (zemes īpašuma atrašanās vietas) vid. attālums (Pārvaldes reģionālās administrācijas birojs–zemes īpašums turp un atpakaļ) = 260 km;vid. degvielas patēriņš = 8 litri/100 km;degvielas vid. cena = 1,056 EUR/litrs;degvielas izdevumi 1 pārbaudei dabā = (260 x 8 / 100) x 1,056 = 21,96 EUR;degvielas izdevumi 109 pārbaudēm dabā = 21,96 x109=2393,64 |EUR |
| 4. | Cita informācija | Bioloģiskās daudzveidības saglabāšana ir viens no pamatnosacījumiem cilvēku labklājības nodrošināšanai un ekonomisko aktivitāšu pastāvēšanai. Īpaši aizsargājamo sugu aizsardzību īsteno visas sabiedrības interesēs, līdz ar to ir svarīgi saglabāt kompensāciju sistēmu, lai novērstu zemes īpašnieku vai lietotāju un sabiedrības kopumā neapmierinātību par īpaši aizsargājamo nemedījamo sugu nodarītajiem postījumiem (piemēram, lauksaimniecībai, akvakultūrai), kas netiek atbilstīgi kompensēti.Iesnieguma iesniedzējam radīsies nebūtiski izdevumi saistībā ar to, ka jāiesniedz Lauksaimniecības datu centra izziņa, kas atbilstoši Ministru kabineta 2013.gada 17.septembra noteikumu Nr.880 „Lauksaimniecības datu centra publisko maksas pakalpojumu cenrādis” pielikuma 3.punktam Lauksaimniecības datu centra izziņa no datubāzes par dzīvnieku, ganāmpulku un novietņu reģistru un piena kvotām (sagatavo 14 dienu laikā) maksā 4,98 *euro*. Tāpat izdevumi var rasties gadījumā, ja nepieciešams pieaicināt ekspertu. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2016.gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējogadu |
| 1 | 2 | 3 | 4 | 5 | 6 |
| 1. Budžeta ieņēmumi: | 291 374 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 291 374 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 291 374 | 0 | 56 684 | 56 684 | 56 684 |
| 2.1. valsts pamatbudžets | 291 374 | 0 | 56 684 | 56 684 | 56 684 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | -56 684 | -56 684 | -56 684 |
| 3.1. valsts pamatbudžets | 0 | 0 | -56 684 | -56 684 | -56 684 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav iespējams iepriekš veikt detalizētu aprēķinu par kompensāciju izmaksu apmēru. Situācija ir mainīga ne tikai katra gada griezumā, bet arī sezonāli. Būtiskākos postījumus nodara migrējošās putnu sugas migrāciju laikā, ko savukārt ietekmē klimatiskie, meteoroloģiskie un daudzi citi apstākļi. Klātbūtne un attiecīgi postījumu nodarīšana vienā konkrētā vietā var variēt no dažām dienām līdz vairākiem mēnešiem. Tiek paredzēts, ka finansējuma apmērs kompensāciju izmaksām par 2016.–2019.gadu būs šim mērķim paredzētā finansējuma ietvaros 291 374 euro apmērā.Dabas aizsardzības pārvaldes administratīvo izmaksu monetārs novērtējums kompensāciju administrēšanai sniegts II. sadaļas 3.punktā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Kompensācijas par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem paredzēts izmaksāt no Dabas aizsardzības pārvaldes līdzekļiem, kas paredzēti kompensāciju izmaksai par saimnieciskās darbības ierobežojumiem īpaši aizsargājamās dabas teritorijās un mikroliegumos 2016.–2019.gadam. Šo kompensāciju izmaksām, saskaņā ar likumu „Par kompensāciju par saimnieciskās darbības ierobežojumiem aizsargājamās teritorijās”, ir pieejami 658 605 *euro* katru gadu. Ņemot vērā iepriekšējo gadu pieredzi, kad kompensāciju izmaksai nepieciešamais līdzekļu apjoms indikatīvi ir bijis 367 231 *euro* katru gadu, pārpalikumu, kas ir 291 374 *euro* apmērā katru gadu, pārdalīt kompensācijām par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, tādējādi kompensāciju izmaksai neprasot papildus atsevišķus līdzekļus no valsts budžeta.Ar Ministru kabineta 2010.gada 21.decembra noteikumiem Nr.1144 „Grozījumi Ministru kabineta 2009.gada 2.jūnija noteikumos Nr.507 “[Dabas aizsardzības pārvaldes nolikums](http://likumi.lv/ta/id/193117-dabas-aizsardzibas-parvaldes-nolikums)” tika grozīts Dabas aizsardzības pārvaldes nolikuma 2.4.apakšpunkts, papildinot to ar zaudējumu atlīdzības izmaksu administrēšanu par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem. Dabas aizsardzības pārvaldelīdz šim nav uzsākusi šīs funkcijas īstenošanu, jo atbilstoši Sugu un biotopu aizsardzības likuma Pārejas noteikumu 8., 11. un 14.punktam kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem neaprēķināja un neizmaksāja 2009., 2010., 2011., 2012., 2013. un 2014.gadā, kā arī atbilstoši spēkā esošajiem Ministru kabineta 2007.gada 20.novembra noteikumiem Nr.778 „Kārtība, kādā zemes lietotājiem nosakāmi to zaudējumu apmēri, kas saistīti ar īpaši aizsargājamo nemedījamo un migrējošo sugu dzīvnieku nodarītiem būtiskiem postījumiem” postījumu novērtēšanu un zaudējumu apmēra noteikšanu veica Valsts vides dienests, bet lēmumu pieņemšanu un šo kompensāciju izmaksu – Latvijas vides aizsardzības fonda administrācija. Atsākot postījumu aprēķināšanu un zaudējumu apmēra noteikšanu pēc 6 gadu pārtraukuma, finansējums Valsts vides dienestam šīs funkcijas veikšanai netika piešķirts.Tikai ar šo noteikumu projekta spēkā stāšanos Dabas aizsardzības pārvalde uzsāktu šīs funkcijas īstenošanu. Dabas aizsardzības pārvalde noteikumu projektā paredzēto kompensāciju administrēšanu 2016.gadā nodrošinās no ieņēmumu no maksas pakalpojumiem un citu pašu ieņēmumu naudas līdzekļu atlikumiem uz 2016.gada 1.janvāri, bet turpmākajos gados kompensāciju administrēšanai ik gadu nepieciešams papildus finansējums 56 684 eiro apmērā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas normas, kas nodrošina Komisijas regulas Nr.717/2014 prasību izpildi nacionālā līmenī. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2014.gada 27.jūnija Eiropas Komisijas (ES) regula Nr.717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.717/2014 2. panta 2. punkts.  | Noteikumu projekta 39.1.,39.2. apakšpunkts.  | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 3.pants. | Noteikumu projekta 12.5. apakšpunkts.  | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 3. panta 2. punkts. | Noteikumu projekta 39.2 apakšpunkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 3. panta 3. punkts. | Noteikumu projekta 39.2 apakšpunkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 4.pants. | Noteikumu projekta 12.5. apakšpunkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 5. pants. | Noteikumu projekta 12.5., 39.2.,39.3. apakšpunkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 6. panta 4. punkts. | Noteikumu projekta 43., 44.punkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 7.pants  | Noteikumu projekta 45. apakšpunkts | Tiesību norma ieviesta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |

|  |  |  |
| --- | --- | --- |
| 1. | Saistības pret Eiropas Savienību | Noteikumu projektā iekļautas normas, kas nodrošina Komisijas regulas Nr. 1408/2013 prasību izpildi nacionālā līmenī. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2013.gada 18.decembra Eiropas Komisijas (ES) regula Nr.1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 1408/2013 1. pants  | Noteikumu projekta 39.1., apakšpunkts.  | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr. 1408/2013 2. panta 2. punkts. | Noteikumu projekta 39.2. apakšpunkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr. 1408/2013 3. panta 2. punkts. | Noteikumu projekta 12.4, 39.2. apakšpunkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr. 1408/2013 4.pants. | Noteikumu projekta 12.4. apakšpunkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr. 1408/2013 5. pants. | Noteikumu projekta 12.4. 39.2. apakšpunkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr. 1408/2013 6. panta 4.punkts. | Noteikumu projekta 43., 44 apakšpunkts. | Tiesību norma ieviesta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Nav |
| Cita informācija | Nav |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē  | Noteikumu projekts 2015.gada 28.oktobrī ievietots ministrijas publiskā tīmekļa vietnē:[www.varam.gov.lv](http://www.varam.gov.lv) .Interesentiem telefoniski sniegts skaidrojums par noteikumu projektu un atsevišķām tajā plānotajām normām.  |
| 3. | Sabiedrības līdzdalības rezultāti  | Latvijas Dabas fonda sniegtie iebildumi izvērtēti un ņemti vērā |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija, Valsts vides dienests, Dabas aizsardzības pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Paredzēta pārvaldes funkciju maiņa**.** Viena iestāde – Dabas aizsardzības pārvalde veiks kompensāciju administrēšanu, pārņemot no Valsts vides dienesta īpaši aizsargājamo nemedījamo sugu un migrējošo sugu dzīvnieku nodarīto postījumu novērtēšanu un zaudējumu apmēra noteikšanas funkciju un no Latvijas vides aizsardzības fonda administrācijas – lēmumu pieņemšanu un šo kompensāciju izmaksu. Nav plānota jaunu institūciju veidošana vai esošo reorganizācija.  |
| 3. | Cita informācija | Nav |

*Anotācijas IV sadaļa – projekts šo jomu neskar.*

Vides aizsardzības un

reģionālās attīstības ministrs K.Gerhards

**Iesniedzējs:**

Vides aizsardzības un

reģionālās attīstības ministrs K.Gerhards

**Vīza:**

Valsts sekretārs R.Muciņš

02.05.2016 16:50

4877

V.Bernards

Dabas aizsardzības departamenta

vecākais referents 6702652

vilnis.bernards@varam.gov.lv